open-index/open-wikipedia-markdown huggingface dataset:
Tomorrow, When the War Began (film)

***Tomorrow, When the War Began*** er en australsk action- og eventyrfilm fra 2010 regissert av Stuart Beattie. Filmen følger en gruppe australske tenåringer som fører en geriljakrig i sin fiktive hjemby Wirrawee mot en invaderende fremmed makt. Filmen er basert på en roman med samme navn (den første i en serie på syv bøker) skrevet av John Marsden.

## Handling
High school-student Ellie (Caitlin Stasey) drar på campingtur med Corrie (Rachel Hurd-Wood), Corries kjæreste Kevin, Ellies nabo Homer, samt Lee, Robyn og Fi. De kjører med Land Rover ett stykke innover fjellet, før de går til et avsidesliggende område for å slå opp telt. Sent på kvelden ser Ellie flere militære fly over himmelen. Når de kommer tilbake til byen, finner de sine hjem forlatt, uten elektrisitet, internett eller telefon. 

De ser at de eneste lysene i byen kommer fra sykehuset og en idrettsarena. De oppdager at alle innbyggerne i byen blir holdt fanget på stadionet av ukjente militære soldater. Ellie ser en mann bli henrettet med et skudd mot hodet, og hun blir oppdaget av soldatene. Ungdommene flykter, men blir forfulgt av flere soldater. De setter fyr på en drivstofftank, og de fiendtlige soldatene omkommer i den påfølgende eksplosjonen. 

De kommer seg tilbake til Corries hus. De ser et australsk jagerfly bli skutt ned av fiendtlige fly. Ungdommene planlegger å reise tilbake til det avsidesliggende området hvor de var på camping tidligere, idet et fiendtlig helikopter nærmer seg huset. Homer skyter mot helikopteret, og de kommer seg bare så vidt unna med livet i behold når et jagerfly ødelegger hele bygningen. Lee blir skadet, og får behandling av den lokale tannlegen dr. Clements som informerer dem om at de invaderende styrkene får utstyr og forsyninger fra skip som ligger fortøyd i en havn, Cobbler Bay. 

De kommer i en kort trefning med flere fiendtlige soldater, før de reiser tilbake til fjellene i den tro at fienden ikke vil finne dem i dette bortgjemte området. De hører en radio-sending, og det kommer frem at Australia er invadert av militære styrker fra Asia for å få tak i enorme naturressurser som finnes i Australia. Gruppen sniker seg tilbake til Wirrawee, og de vil ødelegge en bro i nærheten av Cobbler Bay som brukes av fienden. 

Ellie og Fi stjeler en tankbil full av drivstoff. De parkerer i nærheten av broen, og venter på at de andre skal nå sine posisjoner. Men etter å ha blitt oppdaget av soldatene, må de fremskynde planen. Ellie klarer å parkere tankbilen under broen, og de sprenger hele broen. Corrie blir skutt, men de klarer å komme seg unna. Kevin tar med seg den alvorlig skadde Corrie til sykehus, selv om dette innebærer at han risikerer å bli tatt til fange av fiendtlige soldater.

## Rolleliste
* Caitlin Stasey som Ellie Linton
* Rachel Hurd-Wood som Corrie McKenzie, Ellies beste venn
* Lincoln Lewis som Kevin Holmes, Corries kjæreste.
* Deniz Akdeniz som Homer Yannos, Ellies nabo
* Phoebe Tonkin som Fiona Maxwell
* Chris Pang som Lee Takkam
* Colin Friels som Dr. Clement, en tannlege

## Referanser


## Eksterne lenker
*
Paris School of Business

**Paris School of Business** (tidligere ESG Management School), er fransk handelshøyskole med hovedsete i Paris og avdelinger i Rennes. Skolen ble etablert i 1974. Skolens ulike programmer er dobbel-akkreditert av internasjonale AMBA og CGE. Skolen har bemerkelsesverdige alumni innenfor næringsliv og politikk, deriblant Franck Louvrier (CEO Publicis Events) og Vianney (Singer).

## Referanser


## Eksterne lenker
*
Al-Aqiser

**Al-Aqiser** (arabisk:**الأقيصر**) er et arkeologisk utgravningssted i Ain Tamr nær Karbala i Irak, med hvasom er blitt beskrevet som den eldste orientalske kristne kirkebygning.  Frem til moderne tid er stedet vært i bruk av assyrere tilhørende den kaldeisk-katolske kirke.

## Referanser
David Hansemann

**David Justus Ludwig Hansemann** (født 12. juli 1790 i Finkenwerder som i dag er en del av Hamburg; død 4. august 1864 i Schlangenbad, Hessen) var en prøyssisk forretningsmann og bankmann. Med utgangspunkt i handel med ullvarer, finansierte han utbyggingen av jernbane og grunnla forsikringsselskaper og banker. Blant de bedriftene han grunnla var Disconto-Gesellschaft, en av de viktigste tyske kredittinstitusjoner på 1800- og 1900-tallet.Han var en fremtredende og liberal politiker i Provinsen Rhinland, som tilhørte Preussen. Han tok initiativet til Heppenheimforsamlingen i 1847, hvor Tysklands samling var et hovedtema, og i 1848 ble han finansminister i Marsregjeringen i Preussen.

## Referanser
Julodella

***Julodella*** er en slekt av biller som hører til familien praktbiller (Buprestidae).

## Utseende
Middelsstore, kraftige, hvelvede, mer eller mindre brunlige praktbiller. Hos denne slekten er kroppsformen forholdsvis bred. I likhet med mange andre biller som lever i tørre områder har de et svært tykt og hardt hudpanser.

## Levevis
Denne slekten lever i tørre områder. De voksne billene finnes gjerne krypende på bakken.
I alle fall noen av artene er knyttet til tørketålende busker og trær i erteblomstfamilien.

## Utbredelse
Slekten er utbredt i Afrika og i Palearktis. De fleste artene lever i Sentral-Asia (vest til Kaukasus), men også noen i det sørlige og østlige Afrika.

## Systematisk inndeling
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Julodinae Lacordaire, 1857
****** Slekten *Julodella* Semenov, 1893
******* *[[Julodella abeillei]]* (Théry, 1893)
******* *[[Julodella abyssinica]]* (Théry, 1928)
******* *[[Julodella bicolor]]* (Obst, 1906)
******* *[[Julodella brevilata]]* (Semenov, 1893)
******* *[[Julodella cicatricosa]]* (Germar, 1824)
******* *[[Julodella cymbiformis]]* Bílý, 1990
******* *[[Julodella dilaticollis]]* (Semenov, 1893)
******* *[[Julodella fairmairei]]* (Théry, 1895)
******* *[[Julodella globithorax]]* (Steven, 1830)
******* *[[Julodella haarlovi]]* Descarpentries, 1965
******* *[[Julodella impluviata]]* (Semenov, 1893)
******* *[[Julodella impressithorax]]* Bílý, 1983
******* *[[Julodella iranica]]* Bílý, 1983
******* *[[Julodella kaufmanni]]* (Ballion, 1871)
******* *[[Julodella mesopotamica]]* (Holdhaus, 1920)
******* *[[Julodella parvula]]* Bílý, 1983
******* *[[Julodella plasoni]]* Marseul, 1889
******* *[[Julodella schochi]]* (Théry, 1896)
******* *[[Julodella shestoperovi]]* Stepanov, 1959
******* *[[Julodella testaceipes]]* Obenberger, 1928
******* *[[Julodella zarudniana]]* Semenov, 1903

## Referanser


## Kilder
* Katalog over artene
* Bildegalleri over Julodinae

## Eksterne lenker
*
40 beste

**40 beste**, eller **40 Beste**, kan vise til:

* 40 beste (CC Cowboys-album), samlealbum med CC Cowboys, utgitt i 2011
* 40 Beste (Ole Ivars), samlealbum med Ole Ivars, utgitt i 2002
* 40 beste (Tramteatret), samlealbum med Tramteatret, utgitt i 2003
Edison Pioneers

**Edison Pioneers** var en gruppe tidligere ansatte og andre assosiert med Thomas Edison.
Den 11. februar 1918 møttes disse Edison Pioneers for første gang på Edisons 71-årsdag. Det var 37 menn tilstede på det første møtet.
Edison selv var ikke tilstede, det ble opplyst at han «was engaged in important government service».
Man undret seg på om han arbeidet på et militært prosjekt siden første verdenskrig fortsatt pågikk.

## Medlemmer
* Edward Goodrich Acheson (1856–1931)
* William Symes Andrews (1847–1929)
* John I. Beggs (1847–1925)
* James Burke (1873–1940)
* C.L. Clame (død 1941)
* George V. Delany (død1933)
* Charles L. Eidlitz (1866–1951), forretningsmann.
* William Joseph Hammer 
* Samuel Insull (1859–1938)
* Francis Jehl 
* Oscar Junggren 
* Isaac Krall 
* Lewis Howard Latimer 
* Thomas Commerford Martin (1856–1924)
* George F. Morrison (1867–1943), Vice President of General Electric Company
* H. W. Nelson 
* Henry V.A. Parsell (1868-1962) 
* Charles E. Pattison 
* Frederick A. Scheffler
* Elmer Ambrose Sperry (1860–1930)
* Francis Robbins Upton, første president i Edison Pioneers 
* Theodore Vandeventer

## Referanser
William Symes Andrews

**William Symes Andrews** (1847–1929) var elektroingeniør og en av de første ansatte ved General Electric Company. Han var også blant de 37 som stiftet Edison Pioneers.

## Biografi
Han ble født i England i 1847 og begynte å arbeide i Edisons Menlo Park i 1879. Han døde 1. juli 1929 i Schenectady, New York.

## Referanser
Samuel Insull

**Samuel Insull** (født 11. november 1 1859, død 16. juli 1938) var en britiskfødt amerikansk forretningsmagnat hvis holdingselskap i Midtvesten kollapset under børskrakket i 1929. Han var en innovator og investor med base i Chicago. Insull var kjent for å kjøpe kjøretøyer og jernbanespor gjennom sine holdingselskaper.

Insull var blant de 37 som stiftet Edison Pioneers.

## Referanser


## Eksterne lenker
* TIME omslagsbilde 20. november 1926 
* TIME omslagsbilde 4. november 1929 
* TIME omslagsbilde 14. mai 1934 
* PBS: Foto av Samuel og Thomas Edison
Lewis Howard Latimer

**Lewis Howard Latimer** (født 4. september 1848, død 11. desember 1928) var en afro-amerikansk oppfinner og konstruktør.

## Tidlige år og familie
Latimers familie var slaver da en lokal prest fikk frigitt dem. Da han var 16 år gammel, løy han om alderen sin for å få komme inn den amerikanske marine.

## Yrkeslivet
Latimer hadde sin første jobb hos patentkontoret Crosby and Gould. Han oppfant blant annet et forbedret toalettsystem for jernbanevogner og et klimaanlegg. Han hjalp Alexander Graham Bell med patentet på den første telefonen og Thomas Edison med sin patentsøknad for glødelampen.

Han var medlem av Edison Pioneers, og en av de 37 som stiftet organisasjonen.

## Patenter
*  "Vannklosett i jernbanevogner," 10. februar 1874.
*  «Elektrisk lampe» 13. september 1881.
*  «Prosess for fremstilling av kulltråd til glødelamper»17. januar 1882.
*  «Støtte for kulltråd i glødelampe» 21. mars 1882.
*  «Apparat for kjøling og desinfeksjon» 12. januar 1886.
*  «Låsbar hattehylle og paraplystativ» 24. mars 1896.
*  «Lampestativ»  30. august 1910.

## Død
Latimer døde 11. desember 1928 i Flushing, Queens, New York, 80 år gammel.

## Referanser
Kill Bill

***Kill Bill*** er en filmserie på to filmer regissert av Quentin Tarantino, som består av følgende filmer:
* *[[Kill Bill: Volume 1]]*
* *[[Kill Bill: Volume 2]]*
Frankrikes herrelandslag i rugby union

**Frankrikes herrelandslag i rugby union** representerer Frankrike i internasjonal rugby union.  De er faste deltagere i Seksnasjonersturneringen.  Deres første kamp ble spilt 26. februar 1890.  Laget deltok under de olympiske leker i 1900 i Paris og vant gullet, men den første offisielle landskampen var første nyttårsdag 1906 mot New Zealand.

Frankrike har deltatt i alle verdensmesterskapene i rugby union og har vunnet sølv tre ganger.

## Deltagelse i Rugby-VM
*Rød firkant markerer at de var vertsnasjon*

## Seksnasjonersturneringen
Frankrike deltar i den årlige Seksnasjonersturneringen ettersom de er rangert i Tier 1 av International Rugby Board, og har følgende meritter:
(oppdatert etter 2023-turneringen)
* Vinnere (18)
* Grand slam (10)
* Wooden Spoon (13)

## Eksterne lenker
Offisiell hjemmeside (fransk) til det franske rugbyforbundet
Vilhelm Hermann Ludvig von Munthe af Morgenstierne

:* Se også [[Wilhelm Hermann Ludvig von Munthe af Morgenstierne]]*

**Vilhelm Herman Ludvig von Munthe af Morgenstierne** (født 2. oktober 1814 i Christiania, død 30. desember 1888) var en norsk embetsmann og amtmann i Stavanger amt 1864–1888.

Morgenstierne ble student i 1832 og *[[cand. jur.]]* i 1840. Allerede i 1835 ble han ansatt som kopist i Finansdepartementet. Fra 1846 arbeidet han i det nye Indredepartementet, hvor han fra 1847 var fullmektig og fra 1850 byråsjef. I 1853 ble han utnevnt til assessor i Christiania stiftsoverrett, og i 1864 ble han amtmann i Stavanger amt. Han beholdt dette embetet til sin død.

Morgenstierne var en av initiativtakerne til byggingen av Jærbanen og deltok i stiftelsen av Stavanger Turistforening i 1887. Han ble utnevnt til ridder av St. Olavs Orden i 1868, og forfremmet til kommandør av 1. klasse den 6. juni 1882. Han var også kommandør av Vasaordenen og ridder av den russiske St. Stanislaus Orden.

Han var gift med Frederikke Nicoline Nytaarnia Wilhelmine Sibbern (1823–1864), en søster av statsminister Georg Sibbern. 2. gang med Caroline Ottilia Pladt (1839–1915).

Han er begravet på Lagård gravlund i Stavanger.

## Referanser


## Litteratur
* ''Norsk Forfatter-Lexikon 1814–1880, bind 4. Kristiania: Den Norske Forlagsforening, 1896.
Zikafeber

**Zikafeber** er en sykdom som skyldes zikaviruset som hører til slekten *[[Flavivirus]]*. Viruset spres til mennesker gjennom stikk fra mygg, hovedsakelig fra artene *[[Aedes aegypti]]* og *[[Aedes africanus]]*. Inkubasjonstiden er vanligvis 3–12 dager, men de fleste som smittes blir ikke syke. Symptomer for personer som blir syke er influensalignende, nemlig feber, utslett, leddsmerter og røde øyne i opptil en uke. Alvorligste (kjente) helserisiko ved zikafeber er fare for at barn født av gravide med zikasmitte kan få mikrokefali. Dette innebærer at barn blir født med lite hode, som regel som resultat av at hjernen har utviklet seg unormalt i fosterlivet.

Feberen og viruset har fått navnet etter Zika-skogen i Uganda, der prøver ble tatt som påviste viruset for første gang. 

## Epidemiologi
Zikafeber ble fastslått for første gang hos en ape i Zika-skogen i Uganda i 1947. I 1954 ble de første tilfellene hos mennesker fastslått i Nigeria.

## Referanser


## Eksterne lenker
* Folkehelseinstituttet Norske helsemyndigheters temaside om zikafeber
* ''NRK:'' Zikaviruset sprer seg i Latinamerika
* Verdens helseorganisasjon om zikaviruset
Bislett 48-timers 2015

**Bislett 48-timers 2015** ble arrangert sammen med NM i 24-timers 2015 på Bislett stadion i Oslo 21. - 22. november 2015.

## Resultater
### Kvinner



Dette var det første mesterskapet der norske kvinner løp 48 timer, så Cecilie Holmgren satte dermed norsk rekord med 306,595 km.



### Herrer




Trond Sjåvik vant 48-timersløpet, som ikke var NM-distanse, med 357,919 km. Dette var ny norsk rekord. 



## Referanser


## Eksterne lenker
* Kondis.no - Sjåvik, med norsk rekord, og Öjefelt vant Bislett 48-timers (artikkel med resultater)
Dalkurd FF

**Dalkurd Fotbollförening**, også kjent som **Dalkurd**, er en svensk-kurdisk fotballklubb som holder til i Borlänge. Klubben ble stiftet 26. september 2004. 

Dalkurd FF klatret i ligasystemet fra divisjon 6 til divisjon 1 på fem sesonger (2005–2010). Fra 2010 til 2015 spilte Dalkurd i divisjon 1, tredje høyeste avdeling i det svenske seriesystemet. 10. oktober 2015 ble klubben klar første gang for Superettan.

Klubben har sin hjemmebane på Domnarvsvallen med en kapasitet på 6&nbsp;500.

## Referanser


## Eksterne lenker
* Dalkurd FF – offisiell side
Khalid A. Al-Falih

**Khalid A. Al-Falih** (arabisk:  (Arabic: خالد الفالح‎, *Ḫālid al-Fāliḥ*, født 1960 i Riyadh i Saudi-Arabia) er en saudiarabisk forretningsmann og politiker.

## Liv og virke
Al-Falih studerte maskinbygg ved Texas A&M University og tok i 1982 ved King Fahd University of Petroleum and Minerals graden Master of Business Administration. Fra 1979 arbeidet han for det saudiarabiske oljeselskapet Saudi Aramco og gjorde rask karriere. I juli 1999 ble han president for Petron Corporation, en Joint Venture med Saudi Aramco og Philippine National Oil Company. Allerede i september 2000 var han tilbake i Saudi Aramco og ble i 2001 stedfortredende formann for avdelingen *Gas Ventures Development and Coordination*. I oktober 2004 ble Al-Falih medlem av styret for Saudi Aramco og formann for South Rub' al-Khali, en Joint Venture med Shell, Total og Saudi Aramco. I 2007 ble han *Executive Vice President of Operations*.

Den 1. januar 2009 etterfulgte Al-Falih Abdullah S. Jum'ah som CEO for selskapet.

Al-Falih er gift med Najah Al-Garawi og bor med familien i Dhahran.

## Referanser
The Judge

***The Judge*** er en amerikansk dramafilm fra 2014, regissert av David Dobkin. Hovedrollene spilles av Robert Downey jr., Robert Duvall, Vincent D'Onofrio og Billy Bob Thornton. Filmen ble sluppet i USA, den 10. oktober 2014.

## Sammendrag
Hank Palmer (Robert Downey Jr.) er en vellykket forsvarsadvokat i Chicago, som aldri snakker med sin egen familie i Indiana. Hans bror Glen Palmer (Vincent D'Onofrio) kontakter ham og forteller at deres mor er død, og han reiser hjem for å delta i begravelsen. Det kommer frem at han gjennomgår en skilsmisse, og slåss for å få foreldreretten over datteren sin. Hank møter sin eldre bror Glen og yngre bror Dale Palmer (Jeremy Strong) før han går til en rettssal for å observere en rettssak. Dommeren er Joseph Palmer (Robert Duvall), Hanks far.

Under rettssaken ser Hank at faren hans glemmer navnet på en tilsynsmann som har arbeidet sammen med Hanks far i mange år. Hank tror at hans mor kan ha drevet Hank - en tidligere alkoholiker - til å drikke igjen. Når faren ser Hank for første gang på mange år, under morens begravelse, er ikke faren interessert i å snakke med ham. Neste morgen, legger Hank merke til at farens Cadillac er skadd, men faren hans påstår at han ikke aner hvordan skaden oppstod. Hank tror at faren hans kjørte i beruset tilstand og ødela sin egen bil. Joseph svarer med å kritisere Hanks mislykkede ekteskap.

En innbitt krangel oppstår. Hank drar sin vei, og lover å aldri komme tilbake igjen. På flyplassen på vei til Chicago, får Hank høre at Joseph er avhørt av politiet i forbindelse med at en person har blitt kjørt ned og drept. Joseph blir tiltalt for drap, og aktor Dwight Dickham (Billy Bob Thornton) vil dømme ham for drap. Hank reiser tilbake for å forsvare faren sin, og får vite at faren undergår kjemoterapi. Dette kan forklarer hans manglende evne til å huske blant annet navn på folk han kjenner, eller bilulykken hvor bilen hans ble skadd. Men Joseph avviser ethvert slikt forsvar, fiordi han er redd for den potensielle skaden som dette kan gjøre mot hans ettermæle.

Under rettssaken, til tross for å ha holdt sin fars kreft en hemmelighet, mener Hank at han har fått til nok rimelig tvil i saken til å sørge for en frifinnelse. Men Joseph ødelegger for dette ved å vitne om at selv om han fremdeles ikke husker ulykken, har han kommet til å tro at han sannsynligvis drepte offeret med vilje. Hank svarer med å ta opp farens kreft-behandling. Joseph blir dømt til fire års fengsel for drap, og slippes på prøveløslatelse etter å ha sonet syv måneder. Etter å ha sluppet ut drar Hank og faren på fisketur. Joseph erkjenner at sønnen er den aller beste advokaten han kjenner, før han dør av kreft i båten sin. Etter farens begravelse går Hank til tinghuset alene og legger fra seg farens hatt i stolen som Josepth pleide å sitte da han var dommer.

## Rolleliste
* Robert Downey jr. som Hank Palmer
* Robert Duvall som dommer Joseph Palmer
* Vincent D'Onofrio som Glen Palmer
* Jeremy Strong som Dale Palmer
* Billy Bob Thornton som Dwight Dickham

## Eksterne lenker
* 
* 
* Film-trailer, youtube.com
NM i maraton 2015

**Norgesmesterskapet i maraton 2015** var en del av NM i friidrett 2015, og ble arrangert som en del av Trondheim Maraton 5. september 2015.

## Resultater
### Herrer



Dette var Abdulaziz' første NM-gull, og tiden hans var ny løyperekord for Trondheim Maraton.

### Kvinner



Marthe Katrine Myhre vant sitt tredje NM-gull. 

## Referanser


## Kilder
* Norges friidrettsforbund - NM Helmaraton 5. september 2015
Derbi Senda

**Derbi Senda** er en moped med 49&nbsp;cm3 motor. Den produseres av det spanske firmaet Derbi. Derbi Senda R er offroad versjonen og Derbi Senda sm er veiversjonen. Nyere type Senda bruker en 50cc vannkjølt Piaggio motor, mens de eldre bruker en 50cc vannkjølt Rabasa motor.

## Eksterne lenker
* Offisielt nettsted
Abdilaqim Ademi

**Abdilaqim Ademi** (1969–2018) var minister for utdanning og vitenskap i Nord-Makedonia. Han fikk vervet i 2014.

## Referanser
Minh Le

**Minh Le** (født 27. juni 1977) er en kanadisk spilldesigner utviklet *[[Counter-Strike]]* sammen med Jess Cliffe i 1999. Han ble senere ansatt av Valve Corporation, utviklerne av *[[Half-Life]]*, for å fortsette å utvikle *Counter-Strike*. Per 2016 jobber han med videospillet *[[Rust (videospill)|Rust]]*.
## Referanser
Duolingo

**Duolingo** er et nettsted og applikasjon som tilbyr både gratis og betalte abonnementstjenester i ulike fremmedspråk. Både nettstedet og appen var uten reklame frem til begynnelsen av 2017, da de innførte Duolingo Plus, som senere endret navn til Super Duolingo i 2022. Per 2025 tilbyr programmet over 250 ulike kurs for 42 språk. Appen er tilgjengelig på iOS, Android og nett versjonen er tilgjengelig på tynnklienter med Windows, macOS og Linux med over 100 millioner brukere over hele verden.

## Produkter

### Språkkurs
Duolingo tilbyr skriftlige og uttalelseorienterte øvelser. Plattformen har et spillifisert kursstruktur.

Brukere som deltar aktivt får poeng mens de lærer et eller flere språk, for eksempel etter at de har fullført en leksjon. Ferdigheter betraktes som «lært» etter at brukere gjennomfører alle leksjonene innenfor ferdigheten.

Duolingo gir også muligheten til å svare på spørsmål innenfor en 30-sekunder tidsperiode. Dette finnes bare på programmets nettside og ikke på appen. Som regel lærer kurs rundt  ord. Plattformen måler studentenes fremskritt og der de har flest vansker.

## Referanser


## Eksterne lenker
*
Vevo

**Vevo** er en multinasjonal hostingtjeneste for video, som eies og drives av Universal Music Group (UMG), Google, Sony Music Entertainment og Abu Dhabi Media. Den er basert i New York City. Tjenesten ble lansert 8. desember 2009.

Vevo tilbyr musikkvideoer fra to av de "tre store" plateselskapene, Universal Music Group og Sony Music Entertainment.
Nordisk mesterskap i maraton 2015

**Nordisk mesterskap i maraton 2015** ble arrangert som en del av Stockholm Maraton 30. mai 2015. 

## Resultater, herrer




### Kvinner




## Eksterne lenker
* Sporten.com - Andersson og Bayabel vant Marthe Ktrine Myhre på pallen i Stockholm Marathon
Crouching Tiger, Hidden Dragon: Sword of Destiny

***Crouching Tiger, Hidden Dragon: Sword of Destiny***（kinesisk: *卧虎藏龙：青冥宝剑*) er en amerikansk-kinesisk kampsportfilm fra 2016 regissert av Yuen Woo-ping og manusforfattet av John Fusco, basert på romanen *Iron Knight, Silver Vase* av Du Lu Wang. Hovedrollene fylles av Donnie Yen, Michelle Yeoh, Harry Shum jr., Jason Scott Lee og Roger Yuan. Kinematografien er ved Newton Thomas Sigel og musikken er komponert av Carlo Siliotto.

Filmen er en oppfølger til *[[Snikende tiger, skjult drage]]*, men til forskjell fra den så er Destiny innspilt på engelsk.

## Handlingsreferat
Etter 18 år i ensomhet går Shu Lien fra sinpensjonist-tilværelse, og reiser til Peking - hvor den grønne skjebnen (det legendariske sverdet til hennes avdøde kjærlighet Li Mu Bai) befinner seg. I skogen blir Shu Liens vogn angrepet av flere krigere fra klanen West Lotus. En maskert rytter kommer henne til hjelp, og sammen beseirer de angriperne. Rytteren avslører deretter sin identitet som en ung mann ved navn Wei Fang. Ved tårnet til West Lotus-krigsherren Hades Dai ankommer en ung kvinne som heter Snow Vase, og ber om å bli med i hæren hans.

Når Wei Fang tar seg gjennom skogen, blir han kontaktet av en blind trollkvinne som beordrer ham til å ta henne til Hades Dai. Shu Lien ankommer Peking, og blir ført til huset til Sir Te - som nylig er død. Sønnen til Sir Te hilser på henne, og avslører at sverdet befinner seg i huset. Den kvelden bryter Wei Fang seg inn i huset og forsøker å stjele sverdet. Snow Vase slåss mot ham, men han unnslipper.

Hades Dai raser over at Wei Fang har mislyktes i raidet sitt, og sender deretter elite-krigeren, Mantis, for å skaffe sverdet. Den blinde trollkvinnen kjemper mot Shu Lien i sverdkammeret, og dreper sønnen til Sir Te når Shu Lien nekter å gi fra seg sverdet. Men de forstår at Hades Dai kommer til å sende enda flere soldater til å drepe dem, og få tak i sverdet. Så de må forsøke å frakte "den grønne skjebnen" til Wudangfjellene, hvor sverdet kan holdes trygg igjen.

## Skuespillere
* Donnie Yen som Silent Wolf / Meng Sizhao.
* Michelle Yeoh som Yu Shu Lien.
* Harry Shum, Jr. som Wei-Fang.
* Natasha Liu Bordizzo som Snow Vase
* Jason Scott Lee som Hades Dai
* Eugenia Yuan som blind trollkvinne.
* Roger Yuan som Iron Crow
* JuJu Chan som Silver Dart Shi
* Chris Pang som Flying Blade.

## Referanser


## Eksterne lenker
*
Gina Rodriguez

**Gina Rodriguez** (født 30. juli 1984 i Chicago) er en amerikansk skuespiller.

## Biografi
Rodriguez ble født i Chicago som den yngste av tre døtre. Foreldrene hennes kommer fra Puerto Rico og faren hennes er boksedommer. Hun studerte ved Tisch School of the Arts. I 2011 fikk hun en liten rolle i såpeoperaen *[[Glamour (TV-serie)|Glamour]]*, og samme år fikk hun sin første store filmrolle i spillefilmen *[[Go for It!]]*. Gjennombruddet kom i 2012 med spillefilmen *[[Filly Brown]]*.

Siden 2014 har hun spilt hovedrollen i komedieserien *[[Jane the Virgin]]*. Under den 72. Golden Globe-utdelingen i 2015 vant Rodriguez prisen for beste kvinnelige hovedrolle i en komedieserie for denne rollen.

I august 2015 var hun også vert under Teen Choice Awards-utdelingen sammen med Ludacris og Josh Peck. Hun ble også vurdert for en rolle i *[[Star Wars Episode VIII]]*.

Da hun var 19 år ble hun diagnostisert med hyperthyreose.

## Filmografi (utvalg)
* 2010 – *[[Army Wives|Army Wives]]* (TV-serie) (tre episoder)
* 2011–2012 – *[[Glamour (såpeserie)|Glamour]]* (TV-serie)
* 2011 – *[[Go For It!]]*
* 2012 – *[[Filly Brown]]*
* 2014 – *[[Jane the Virgin|Jane the Virgin]]* (TV-serie)
* 2016 – *[[Deepwater Horizon (film)|Deepwater Horizon]]*
* 2017 – *[[Annihilation (film)|Annihilation]]*

## Referanser


## Eksterne lenker
*
Computer Animation Production System

**Computer Animation Production System (CAPS)** er en proprietær samling med programvare, skannekameraer, servere, nettverksbaserte datamaskiner og spesiallagde tegnebord. The Walt Disney Company utviklet systemet sammen med Pixar på slutten av 80-tallet. Formålet var å få etterarbeidsfasen på de tradisjonelle animasjonsfilmene over på datamaskinen, og gjøre det meste av arbeidet fra den. I startfasen fikk ikke Pixar lov av Disney til å fortelle noen om systemet, siden de var redd for at magien skulle «forsvinne» om folk fant ut at de brukte datamaskiner. Først i 1994 fikk pressen se prosessen som foregikk.

Sluttscenen av *[[Den lille havfruen (film)|Den lille havfruen]]* (1989) ble animert med CAPS, mens *[[Bernard og Bianca i Australia]]* (1990) var den første langfilmen som brukte utelukkende CAPS-systemet. *[[Q-gjengen]]* (2004) og *[[The Little Matchgirl]]* (2006) var henholdsvis siste langfilm og kortfilm som brukte CAPS. Siden den gang har 3D-animasjonen tatt over for dette animasjonssystemet.

## Pris
I 1992 vant gruppen som utviklet CAPS en Oscar fra Academy of Motion Picture Arts and Sciences for sin tekniske fremdrift. Det var:

* Randy Cartwright (Disney)
* David B. Coons (Disney)
* Lemuel Davis (Disney)
* Thomas Hahn (Pixar)
* James Houston (Disney)
* Mark Kimball (Disney)
* Dylan W. Kohler (Disney)
* Peter Nye (Pixar)
* Michael Shantzis (Pixar)
* David F. Wolf (Disney)
* Walt Disney Feature Animation Department

## Referanser
Eduard Fett

**Frans Eduard Fett** (1849–1911) var en tysk-norsk industrimann.

Fett var sønn av den tyske forretningsmann Hinrich Fett (1807–1900) i Hamburg. Han begynte i 1870-årene å bygge opp sin egen virksomhet ved hjelp av farens kontaktnett. De første virksomhetene ble lagt til Göteborg og Christiania, og etter et opphold i Danmark der han studerte fremstilling av takpapp åpnet Fett tilsvarende virksomhet på Valløy. Virksomheten på Valløy ble etterhvert også utvidet med en tapetfabrikk, men Fett trakk seg ut av denne etter at Mellomriksloven ble opphevet og det ble toll på eksport til Sverige.

Etter at fabrikkanlegget på Valløy brant i 1889, så Fett seg om etter en tomt i hovedstadsområdet. Han endte opp med å flytte virksomheten til det daværende Aker kommune, etter å ha kjøpt Peter Wessel Wind Kildals brisselmølle og jernstøperi på Høyenhall.

Driften av Høienhall fabrikker ble overtatt av sønnen Harry Fett da faren døde i 1911.

## Referanser
Tidssignalet fra Nauen

**Tidssignalet fra Nauen** var et fast innslag i NRKs radiosendinger i årene før andre verdenskrig. Det ble sendt to ganger i døgnet kl. 13.00 og kl. 19.00. Det ble alltid annonsert med *«Vi får tidssignalet fra Nauen»*.
NRK fikk signalet fra: *Grossfunkstelle Nauen*, verdens eldste radiostasjon i Brandenburg i Tyskland.
Signalet varte i 30 sekunder, først 25 sekunder med korte impulser, deretter en lang tone på fem sekunder.

## Nauen kringkaster
Nauen kringkaster ble opprettet i 1906 og har spilt en viktig rolle i Tyskland. Før første verdenskrig hadde Tyskland allerede i 1911 gjennom denne kontakt med sine kolonier bl.a Togoland (nå Togo) og Tysk Sydvest-Afrika (nå Namibia). Britisk etterretning avlyttet stasjonen under begge verdenskriger. Stasjonen overlevde andre verdenskrig uten alvorlige skader, men ble stengt av sovjetiske okkupasjonsstyrker etter 1945. Antennemastene på 200 m ble revet ned og all virksomhet opphørte.

### Nauen i dag
En ny kortbølgesender med fire retningsantenner og fire 500 kilowatt sendere ble bygget mellom 1995 og 1997.

## Eksterne lenker
*  – Stasjonsbygningen
B-VM i ishockey for menn 1982

**Ishockey-VM 1982 pulje B** ble avholdt i Klagenfurt i Østerrike i perioden 18. til 27. mars 1982. Øst-Tyskland vant B-puljen og rykket opp til A-puljen.

## Kamper

 &nbsp;&nbsp;&nbsp;  = Opprykk til A-puljen for 1990 &nbsp;&nbsp;&nbsp;  &nbsp;&nbsp;&nbsp;  = Nedrykk til C-puljen for 1990.

:Alle tider er lokale (UTC+2).

----

----

----

----

## Sluttplassering

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:

Følgende land ble også tildelt turneringens Fair Play-pris av det internasjonale ishockeyforbundets direktorat:

### All-star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:

## Statistikk
### Toppscorere

#### Hat-tricks

### Beste målvakter
*De fem beste målmaktene.*

## Referanser


## Eksterne lenker
* Det internasjonale ishockeyforbundets (IIHF) offisielle side **(engelsk)**
* Ishockey-VM 1982 pulje B på Hockey Archives **(fransk)**
Coriolanus (film)

***Coriolanus*** er en britisk filmatisering av William Shakespeares teater-stykke Coriolanus. Filmen er regissert av Ralph Fiennes, og hovedrollene spilles Gerard Butler, Vanessa Redgrave og James Nesbitt.

## Sammendrag
I en moderne alternativ versjon av Romerriket, er det stadig opptøyer i gatene. Borgerne får inndratt korn og andre matvarer, og borgerrettigheter blir inndratt. Det foregår en krig mellom Romerriket og nabolandet Volsci. Folket er spesielt sinte på Caius Martius (Ralph Fiennes), en romersk general, som de mener er skyldig i mange av byens problemer. Lederen for Volsci, Tullus Aufidius (Gerard Butler), har slåss mot Martius ved flere anledninger. Han anser Martinus som en svoren fiende, og sverger på at neste gang de møtes i kamp skal bli den siste. Martius leder et raid mot Volsci, og veldig mange av hans soldater blir drept. Etter kampen havner Martius og Aufidius i nærkamp. Dette resulterer i at begge menn blir skadd, før soldatene deres drar de to slåsskjempene hver sin vei.

Coriolanus mor Volumnia (Vanessa Redgrave) oppfordrer sønnen til å bli konsul i det romerske senatet. Coriolanus er motvillig, men han går til slutt med på morens ønsker. Han vinner lett plass i det romerske senatet. To tribuner, Brutus (Paul Jesson) og Sicinius (James Nesbitt), er kritiske til Martinus sin inntreden i politikken. De er bekymret for at hans popularitet skal føre til at Coriolanus tar over makt fra Senatet for seg selv. De hisser til opptøyer i en del av befolkningen som ikke ønsker at han skal bli konsul. Når de kaller Coriolanus en forræder mot folket, brister Coriolanus i raseri og angriper begrepet folkestyre - samt at han holder innbyggerne av Roma i forakt. Dermed får Brutus og Sicinius flertall i senatet til å kalle Coriolanus en forræder av Romerriket, og de får ham forvist fra Roma.

Etter å ha blitt forvist fra Roma, går Coriolanus til Aufidius i Volsci. Aufidius foreslår at Coriolanus skal lede et angrep på Roma, slik at han kan kreve hevn over byen som forrådte ham. De igangsetter et vosciliansk angrep på Roma. I panikk, reiser senator Menenius (Brian Cox) til Coriolanus for å få ham til å avblåse angrepet. Dette feiler og Menenius - som har mistet alt håp i både Coriolanus og Roma - begår selvmord. Volumnia  blir sendt for å snakke med sin sønn, sammen med Coriolanus sin kone Virgilia (Jessica Chastain) og deres sønn. De lykkes i å få ham fra å ødelegge Roma. Når Coriolanus returnerer til Volsci, blir han konfrontert av Aufidius, som nå stempler ham som en forræder. De angriper og dreper Coriolanus, fordi de mener at han sviktet dem.

## Rolleliste
* Ralph Fiennes som Caius Martius Coriolanus.
* Gerard Butler som Tullus Aufidius
* Vanessa Redgrave som Volumnia
* Brian Cox som Menenius
* James Nesbitt som Sicinius
* Paul Jesson som Brutus
* Dragan Mićanović som Titus

## Eksterne lenker
* 
* Film-trailer, youtube.com
Annabel Langbein

**Annabel Langbein** (født 1958) er en newzealandsk kokk, matskribent og kokebokutgiver. Hun er også regelmessig gjest på radio og programleder på fjernsyn, og har sin egen fjernsynsserie, *Annabel Langbein The Free Range Cook*, som startet på TV One  i New Zealand og siden sendes i mer enn 80 land.

Langbein er kjent for å fremme økologisk mat, først og fremst sesongbaserte ingredienser, og er medlem av Sustainability Council of New Zealand.

Langbein ble i 2018 utnevnt til offiser av New Zealands fortjenstorden for sin innsats som kokeboksforfatter.

## Bibliografi
* *Annabel Langbein's Cookbook: Featuring Recipes from the New Zealand Listener* ISBN 0-908829-00-0, 1988)
* *The Outdoors Cook Book: Favourite Barbecue and Grill Recipes* (1989)
* *Smart Food for Busy People: Stylish Food for New Zealanders* ISBN 9780-4730-2228-0, 1993)
* *More Taste Than Time: Fast Track Food for Busy People* (1994)
* *With Fork & Spoon: Easy Imaginative Food for Time-Hungry People* ISBN 0-473-03976-1, 1996)
* *The Best of Annabel Langbein: Great Food for Busy Lives* ISBN 9780-9582-0290-9, 1999)
* *Savour the Pacific: A Discovery of Taste* ISBN 9780-9582-0292-3, 2000)
* *Savour Italy: A Discovery of Taste* ISBN 9780-9582-0293-0, 2001)
* *Cooking to Impress Without Stress* ISBN 9780-9582-0295-4, 2003)
* *Assemble: Sensational Food Made Easy* ISBN 9780-9582-0299-2, 2005)
* *Desserts: New Healthy Kitchen – Colorful Recipes for Health and Well-Being* ISBN 9780-7432-7860-7, 2006)
* *Grilling: New Healthy Kitchen – Colorful Recipes for Health and Well-Being* ISBN 9781-7408-9611-5, 2007)
* *Eat Fresh: Cooking Through the Seasons* ISBN 9780-9582-0297-8, 2007)
* *Celebrate: A Calendar of Cakes for Special Dates* ISBN 9780-9582-0296-1, 2008)
* *Anyone Can Cook: Fresh Ideas for Busy Lives* ISBN 9780-9582-6680-2, 2009)
* *Anyone Can Bake: Home Baked Treats Made Easy* ISBN 9780-9582-6683-3, 2010)
* *Annabel Langbein The Free Range Cook* ISBN 9780-9582-6684-0, 2010)
* "Annabel Langbein Free Range in the City" ISBN 978-0-9582668-5-7, 2011)
* "Annabel Langbein The Free Range Cook: Simple Pleasures" ISBN 978-0-9582668-6-4, 2012)

## Referanser

## Eksterne lenker
* 
*
Langbein (andre betydninger)

:*For navn på leddyr, se [[vevkjerringer]] (edderkoppdyr) eller [[stankelbein]] (insekt).
*'Langbein''' har flere betydninger:
* Langbein (figur)
* Annabel Langbein
Jeanie Marie Sullivan

**Jeanie Marie Sullivan** (født 4. desember 1986 i Clark County (Nevada)) er en amerikansk pornoskuespillerinne. Hun begynte karrieren i 2005 da hun var 19 år. Sullivan er 1,60 m høy, veier 50 kilo og har målene 34A-21-34.

## Biografi
Sullivan er født i Nevada 4. desember 1986 og begynte sin karriere i pornobransjen i 2005. Da hun var 19 ble hun oppsøkt av en mann på en nattklubb som mente hun var sexy og ønsket å filme henne. Først nektet hun, men begynte nokså snart å tenke på en karriere innen pornobransjen. Siden da har hun spilt i mer enn 200 filmer, inkludert samleproduksjoner.

## Priser og nominasjoner
* 2012: AVN Awards - Beste gruppesexscene for - *Orgy: The XXX Championship*.

## Referanser


## Eksterne lenker
* 
* 
*
Croquet Hall of Fame

**Croquet Hall of Fame** er et æresgalleri som ble etablert i 1979 av Croquet Foundation of America for å ære fremragende menn og kvinner med eksepsjonelle evner til å spille croquet eller menn og kvinner som har bidratt til å gjøre sportens betydning for helsen kjent. Croquet Hall of Fame ligger i West Palm Beach i Florida hvor hovedkvarteret til United States Croquet Association ligger. Hvert år blir nyopptatte i Æresgalleriet feiret med en penge-innsamlende middag og et ball vanligvis holdt i National Croquet Center.
Xerografi

**Xerografi** (av gresk *xeros,* «tørr», og *grafos,* «skrift») er en reproduksjonsmetode, hvor trykkformen lades med negativ elektrisitet og belyses gjennom det som skal gjengis. Denne ladningen blir kun på de ubelyste stedene, og deretter sprøytes et fargepulver over trykkformen. Fargepulveret tiltrekkes alene av de ladde stedene. Etter dette framstilles bilde som kan overføres til papir.

Xerografi har siden 1959 vært utnyttet i fotokopimaskiner, og ble ofte brukt i animasjonsfilmer. Xerografi har også gitt navn til virksomheten Xerox.
Sniper (film)

***Sniper*** er en amerikansk actionfilm fra 1993, regissert av Luis Llosa og med Tom Berenger og Billy Zane i hovedrollene. Den er den første i en rekke av etterfølgende Sniper-filmer.

## Sammendrag
Thomas Beckett, en erfaren skarpskytter, og hans spotter, korporal Papich, er på oppdrag i Panama for å drepe en opprørsleder i jungelen. Papich blir drept av en fiendtlig skarpskytter. Beckett får med seg liket, selv om han blir beskutt av opprørere. Senere blir Beckett sendt sammen med en fullstendig uerfaren nybegynner, Richard Miller, som ikke har noe kamperfaring eller bekreftede drap. De får i oppdrag å eliminere en kriminell, som står i ledtog med en colombiansk narkobaron.

Kort tid senere blir helikopteret som Miller sitter i, angrepet av gerilja. Miller klarer ikke å ta ut angriperen, isteden gjør en annen i helikopteret det. Piloten mener at Miller ikke er kapabel som soldat, og Miller får et rykte på seg som inkompetent. Under ett oppdrag får Beckett og Miller hjelp fra lokale indianere som hjelper dem forbi gerilja og opprørere, i bytte mot at de eliminerer El Cirujano, en tidligere tortur-ekspert fra CIA som arbeider for opprørerne. Beckett forventer at Miller gjør dette for å hevde seg som skarpskytter.

Miller bommer med skuddet, og alarmerer fienden om hvor de er. En påfølgende skuddveksling fører til at en indianer blir skutt og drept. Miller klarer å ta ut den colombianske narkobaronen, og Beckett blir tatt av opprørerne. Miller ser Beckett bli torturert av El Cirujano og skyter ham i hodet. De løper til helikopteret for å komme seg vekk fra området, og Beckett redder igjen Millers liv ved å skyte en fiendtlig skarpskytter. Den siste scenen viser Beckett og Miller endelig på vei hjem etter et fullført oppdrag.

## Rolleliste
* Tom Berenger som Thomas Beckett
* Billy Zane som Richard Miller
* J. T. Walsh som Chester van Damme
* Aden Young som Doug Papich

## Referanser


## Eksterne lenker
*
A-VM i ishockey for menn 1982

Verdensmesterskapet i ishockey i 1982 ble arrangert i Finland 15. til 29. april. Kampene ble spilt i Helsingfors og Tammerfors. Åtte lag deltok, det ble først spilt en enkeltserie der alle lagene møttes en gang. De fire beste lagene møttes deretter på nytt en gang. Det var det 48. verdensmesterskapet og samtidig var turneringen også det 59. europamesterskapet i ishockey. Sovjetunionen ble verdensmester for 18. gang og de vant også sitt 21. europamesterskap.

## Medaljer VM

## Medaljer EM

### Innledende runde

### Tabell

## Kilder
* Resultater www.hockeyarchives.info
Maz Kanata

**Maz Kanata** er en fiktiv rollefigur i *[[Star Wars]]*-sagen. Hun ble først introdusert i *[[Star Wars: The Force Awakens]]* som bestyreren på en taverna på planeten Takodana. Hun er en tidligere pirat og smugler, og er over et tusen år gammel.

Kanata ble spilt av Lupita Nyong'o i filmen (ved motion capture). Figuren skulle egentlig være en dukke for å bruke flest mulig praktiske effekter, men Abrams valgte å bruke motion capture siden rollefiguren hadde mye fysisk å gjøre.

## Referanser


## Eksterne lenker
* 
* Maz Kanata på starwars.com
*
Khorasan

**Khorasan**, **Khorāsān**, **Khorassan** og **Chorasan** kan vise til:

* En historisk region i Iran, Turkmenistan, Tadsjikistan og Afghanistan, se Stor-Khorasan
* En tidligere persisk provins, se Khorasan (provins)
* Provinsen Nord-Khorasan
* Provinsen Sør-Khorasan
* Provinsen Razavi-Khorasan
* Khorasan (jihadistisk gruppering), en gruppering av Al-Qaida-medlemmer med tilhold i Syria.
* Den islamske staten Irak og Levanten - Khorasan-provinsen (ISIL-KP)
Amtrak Police Department

**Amtrak Police Department** (**APD**) er politistyrken i det amerikanske nasjonale jernbaneselskapet Amtrak. Styrken består av ca. 500 politibetjenter og har hovedkvarter på Union Station i Washington, DC.

Patruljeavdelingen besto i 2016 av seks divisjoner. I tillegg kommer hundeenheten K-9, en spesialoperasjonsenhet og en etterretnings- og kontraterrorismeenhet.

Siden 1979 er de fleste APD-betjentene blitt utdannet ved Federal Law Enforcement Training Centers.

## Referanser


## Eksterne lenker
*
Messier 85

**Messier 85** (også kjent som **M85**, **NGC 4382**, **PGC 40515** og **ISD 0135852**) er en linseformet galakse, eller elliptisk galakse for andre forfattere, i stjernebildet Berenikes hår. Galaksen ligger 60&nbsp;millioner lysår unna og er estimert å være &nbsp;lysår i diameter. M85 ble oppdaget av Pierre Méchain i 1781 og er per 2004 den nordligste utliggeren av Virgohopen.

## Referanser




## Eksterne lenker
* SEDS Lenticular Galaxy M85
*
Espen Christensen

**Espen Christensen** (født 17. juni 1985 i Stavanger) er en norsk håndballmålvakt, som spiller for den svenske klubben OV Helsingborg. Han har spilt 112 kamper for Norges herrelandslag i håndball. Han spilte på Norges lag som tok sølv i VM 2017 og i VM 2019 og bronse i  EM 2020.

## Karriere
### Klubb
Christensen har tidligere spilt for de norske klubbene  og , de svenske klubbene H 43 Lund,  og IFK Kristianstad, den danske klubben  i Herre Håndbold Ligaen og den tyske Bundesligaklubben .

### Landslag
Den 19. juli 2012 debuterte Christensen på det norske landslaget, og fikk sin mesterskapsdebut fire år senere i Håndball-EM 2016. Han spilte på Norges lag som tok sølv i VM 2017 og i VM 2019 og bronse i  EM 2020.

## Referanser


## Eksterne lenker
*
Menlo Park, New Jersey

**Menlo Park** er et område innen Edison by i Middlesex County, New Jersey, USA.

I 1876 bygde Thomas Edison sitt hjem og laboratorium i Menlo Park som på den tid var et mislykket område, planlagt for husbygging. Det fikk navn etter byen Menlo Park i California. Mens han arbeidet der fikk han kallenavnet  **Trollmannen i Menlo Park.** Det var i sitt laboratorium her at Edison fant opp både fonografen, forløperen til grammofonen og den svært så lengelevende glødelampen, eller rettere tråden (filamentet) i glødelampen. Christie Street i Menlo Park var første gate i verden til å få elektrisk belysning. Laboratoriet i Menlo Park er blitt kalt et av de største noensinne. Edison forlot Menlo Park og flyttet både sitt hjem og laboratorium til West Orange i 1886. Etter hans død ble Thomas Alva Edison Memorial Tower og Museum bygget nær hans gamle Menlo Park lab innviet i 1938. Edisons gamle lab utgjør i dag Edison State Park.

## Referanser
Fanny Ardant

**Fanny Marguerite Judith Ardant**  (født 22. mars 1949) er en fransk skuespillerinne. Hun er mottaker av en rekke utmerkelser, inkludert to César-priser og en Lumières-pris.

## Filmografi (utvalg)

## Referanser


## Eksterne lenker
* 
*
Wazo Hill

**Wazo Hill** er en liten høyde, beliggende i Kinondoni distrikt, om lag 30&nbsp; km nord for Dar-es-Salaam i Tanzania. På Wazo Hill ligger Twiga Cement, Tanzanias største sementfabrikk, som er deleid av norske Scancem.
Asiatisk askepraktbille

**Asiatisk askepraktbille** (*Agrilus planipennis*) er en av smalpraktbillene.

Den har en metallisk koppergrønn farge og er 7-15 mm lang og 3-3,4 mm bred. Larvene lever i ganger som de gnager i kambiumlaget under barken på ask (*Fraxinus* spp.), alm (*Ulmus* spp.), mandsjurvalnøtt (*Juglans mandshurica*) og japansk vingenøtt (*Pterocarya rhoifolia*). Larvene overvintrer inne i treet og bruker ett–to år på å utvikle seg til voksne biller. De voksne eksemplarene eter blader på vertstreet og lever kun noen uker.

Asiatisk askepraktbille hører hjemme i Kina, Japan, Korea, Mongolia og Russlands fjerne østen. Der angriper den bare syke trær og gjør liten skade. I 2002 ble arten for første gang oppdaget i Michigan, og arten finnes nå over store deler av USA og Canada. I Nord-Amerika angriper den friske asketrær som dør etter to–tre år på grunn av gangene som larvene gnager. Det antas at over 20 millioner trær er drept på under ti år. I Europa er den bare funnet ved Moskva i Russland, men en frykter at arten skal spre seg til Vest-Europa og Norge.

## Galleri

Ventral eab pupae and adult.jpg|Bukside puppe og voksen
EmeraldAshBorerdorsal.jpg|Utslåtte vinger
Green ash killed by Emerald Ash Borer.jpg|Larveganger under barken på en grønnask
Emerald Ash Borer Damage Red Hill Valley Hamilton Ontario.JPG|Døde asketrær i Canada
Glass Leaves.JPG|Døende asketre i Canada


## Referanser




## Litteratur
* 
* 
* 

## Eksterne lenker
* 
*
Karaganda-3 kraftverk

**Karaganda-3 kraftverk** (russisk: *Карагандинская ТЭЦ-3*) er et varmekraftverk nær Karaganda i Karaganda oblast i Kasakhstan. Det eies og opereres av et regionalt kraftselskap, Karaganda Energotsentr, og har en produksjonskapasitet på 560 MW. Brenselstypen brukt der er kull.

Byggingen av kraftverket begynte rundt 1970, og første byggetrinn stod ferdig i 1977. Kraftverket har senere blitt utvidet og fornyet. 

## Se også
* Liste over verdens største kullkraftverk
* Liste over verdens største varmekraftverk
* Karaganda kraftverk
* Karaganda-2 kraftverk

## Referanser


## Eksterne lenker
* Karaganda Energotsentr
* ТОО «ККС»
Thomas Kristensen

**Thomas Kristensen** er navnet til flere personer:

* Thomas Kristensen (gartner) (1854&ndash;1935)
* Thomas Kristensen (håndballspiller) (født 1990)
Karaganda kraftverk

**Karaganda kraftverk nr 1-3** er en gruppe av varmekraftverk med en installert produksjonskapasitet på 1027 MW, beliggende i Karaganda i Temirtau i Kasakhstan. Brenselskildene er kull.

De enkelte kraftverkene omfatter:
*Karaganda-1 kraftverk (1960), offisielt *Karagandinskaja TETs-1*, 32 MW
*Karaganda-2 kraftverk (1973), offisielt *Karagandinskaja TETs-2*, 435 MW
*Karaganda-3 kraftverk (1977), offisielt *Karagandinskaja TETs-3*, 560 MW

## Eksterne lenker
* Karaganda Energotsentr 
* Стальной департамент (ТЭЦ-2) АО «ArcelorMittal Temirtau»